**Klupa ispred škole**

Noć je.

Na nebu žut mjesec

poput pokvarenog reflektora

baca blijedu sjenu

na izlizanu klupu ispred škole.

Na njoj svakodnevno sjedimo

te uz miris obližnjeg jorgovana

čitamo imena izrezbarena na njoj.

Zajedno stvaramo uspomene.

Pamti ona sve naše ljubavi,

tajne, nestašluke i zgode.

Lecne se na zvuk zvona

i obraduje nam se

kad izlazimo veseli i bezbrižni

u neko novo sutra.

Prolazit će kraj nje uskoro

neki novi klinci.

A mi?

Gdje ćemo mi tada biti?

Hoće li nas se sjetiti kad navratimo?

Noć je tamna i tiha.

Mjeseca nema više,

a imena na klupi ispred škole

nestala su u okrilju noći.

Zoja Šestak

7. razred

OŠ „Petar Zrinski” Šenkovec

Mentor: Martina Košćak